kardosdrur/scandi-wiki huggingface dataset:
Pavel Nakhimov

Pavel Stepanovitj Nakhimov (, ; født 5. juli 1802 i landsbyen Gorodok, Vjasma, Smolensk, Rusland, død 12. juli 1855 i Sevastopol) var en russisk admiral, en af de mest anerkendte i Den kejserlige russiske flådes historie. Han var kommandant for flåden og landstyrkerne i Slaget om Sevastopol under Krimkrigen.

I 1818 dimitterede Nakhimov fra adelens flådeakademi, og begyndte sin militære karriere i Østersøflåden i Den Kejserlige Russiske Flåde.

Nakhimov besejrede de osmanniske tropper i Slaget ved Sinope den 30. november 1853.

Død 
Den 10. juli 1855, mens Nakhimov var inspicere forsvarspositioner ved slaget ved Malakoff, blev han skudt af en snigskytte og døde to dage senere, den 12. juli.

Se også 
 Sortehavets Helte, en biografisk film om Nakhimovs liv

Admiraler fra Rusland
Krimkrigen
Personer fra Smolensk oblast
Radiokæde

En radiokæde er et system af flere transceivere (egentlig repeatere), der kan overføre et signal fra den første station over evt. mellemliggende stationer til den afsluttende station og ofte den anden vej tilbage. Radiokæder kan benyttes til distribuering af fjernsynssignaler til lokalsenderne, radiofoni, eller til teleforbindelser eller styring af forskellige installationer som alternativ til kabelforbindelser. Radiokæder benytter ofte antenner monteret i høje tårne, som eksempel Søsterhøjsenderen,Sorring-Tårnet, og Tinghøjtårnet for at kunne række langt trods Jordens krumning. Radiokæder benyttes i stort omfang til kommunikation i Grønland.

Eksterne links
Radiokædetårne og link-udstyr - Dansk Radio

Radioteknik
Pt.

pt. er det tredje studiealbum fra det danske popband Juncker. Det blev udgivet den 13. august 2007. Det er det første album efter at Jacob Groth Bastiansen forlod duoen, hvor efter Christian Juncker fortsatte på egen hånd.

Albummet toppede Hitlisten som #30, og musikmagasinet GAFFA gav det fire ud af seks stjerner.

Spor 
 "Enigheds Allé" - 3:31
 "Pamfilius" - 3:15
 "Falafel Avenue" - 3:03
 "Tættere" - 3:11
 "Jorden Er Giftig" - 3:52
 "Før Det Er Forbi" - 1:42
 "Al Slags Vind Og Vejr" - 2:53
 "Mange Gange" - 3:42
 "Vi Drømmer" - 3:53
 "Min Egen Sø" - 3:16
 "Solo Ikke Alene" - 4:59

Referencer

Eksterne henvisninger 
pt. på Discogs

Juncker-album
Album fra 2007
Det russiske statsbibliotek

Det russiske statsbibliotek (, ) i Moskva er et af Ruslands statsbiblioteker. Det er et af verden største biblioteker.

Fra 1925 til 1992 hed biblioteket Det russiske statsbibliotek "V. I. Lenin statsbibliotek i USSR", hvorefter det fik sit nuværende navn Det russiske statsbibliotek.

Biblioteket blev grundlagt 1. juli 1862 som Moskvas første frie offentlige bibliotek under navnet "Moskvas offentlige museums bibliotek og Rumjantsev museet" eller "Rumjantsev biblioteket" og med tilnavnet "Leninka". Af de to museer, som biblioteket oprindelig var tilknyttet, indgik Rumjantsev museet i Pasjkov huset som en del af Moskvas første offentlige museum, med kunstsamlinger tilhørende den russiske statsmand og mæcen Nikolaj Petrovitj Rumjantsev (1754-1826), som tidligere var overdraget til det russiske folk og overført fra Sankt Petersborg til Moskva.

Efter den politiske og samfundsmæssige stabilisering i kølvandet på Oktoberrevolutionen i 1917 voksede antallet af inddragede værker, hvorefter konstruktionen af det nuværende bygningskompleks blev indledt fra 1927-1929, baseret på design og tegninger af de to neoklassiske arkitekter Vladimir Sjtjuko og Vladimir Gelfrejkh. Første etape blev færdiggjort i 1941, efterfulgt af bibliotekets store læsesal i 1945 samt flere efterfølgende tilføjelser frem til den endelige færdiggørelse i 1960. Herefter nåede biblioteket sin fulde kapacitet i 1968, hvorefter den videre udvidelse af biblioteket blev sikret ved etablering af supplerende arkiver, der blev opført i Moskva-forstaden Khimki fra omkring 1975.

Biblioteket indeholdt (pr. 2012) mere end 275 km hyldeplads med flere end 43 millioner genstande, deriblandt over 17 millioner bøger, 13 millioner tidsskrifter, 373.000 musikalske værker og nodesamlinger, 151.700 landkort samt i tusindvis af andre typer arkivalier. Skønt hovedparten er på russisk, findes der værker på 247 forskellige sprog, og værker på diverse fremmedsprog repræsenterer omkring 29% af samlingerne.

Referencer

Se også 
 Det russiske nationalbibliotek () - russisk nationalbibliotek i Sankt Petersborg
 Boris Jeltsins Præsidentbibliotek () - russisk bibliotek i Sankt Petersborg

Eksterne henvisninger 

 Officiel hjemmeside for Det russiske statsbibliotek  /
 Officiel hjemmeside for "Leninka", Det russiske statsbibliotek  

Nationalbiblioteker
Biblioteker i Rusland
Statsbibliotek
Moskva
Hotelangrebet i Bamako 2015

Hotelangrebet i Bamako skete den 20. november 2015. Ved angrebet skød terrorister imod og stormede Radisson Blu-hotellet i Bamako, hovedstaden i Mali. Ved en efterfølgende gidseltagning på hotellet blev 170 mennesker holdt fanget, og terroristerne dræbte i alt 19 menneske ifølge rapporter, før militæret stormede hotellet og befriede gidslerne. Al-Mourabitoun, en afrikansk jihadgruppe, der samarbejder med al-Qaeda, har på deres Twitter-konto taget ansvaret for angrebet.

Malis præsidentkontor rapporterede om 19 dræbte. Blandt de dræbte var to civile fra Mali, 6 russere, 3 kinesere, en israeler og en belgier, der var wallonsk parlamentarisk embedsmand, samt en amerikansk statsborger. Seks dræbte var ansatte fra det russiske luftfartsselskab Volga-Dneper Airline.

Ofre

Noter 

Begivenheder i 2015
Terrorhandlinger i Mali
Bamako
Gidseltagninger
Synkope (musik)

Synkoper er rytmiske forskydninger i en melodi eller i en grundrytme, der fremkommer ved, at en ellers ubetonet del af takten pludselig optræder stærkt betonet. Synkopen skaber et brud i det betoningsmønster, man normalt ville forvente i en given takt og kan således bruges til at skabe variation, spænding og fremdrift i et musikstykke. Synkoper anvendes i al slags musik, men høres navnlig i jazzmusik, hvor effekten finder udbredt anvendelse.

Der skelnes især mellem flere former for synkoper:
 Overbindings-synkopering eller Lift - Her skabes synkopen ved, at en tone (eller en anden rytmisk impuls) på et taktslag foregribes med en ottendedel, så betoningen forskydes til "og"-slaget umiddelbart inden selve taktslaget markeres. Tonen rykkes derved frem til en normalt ubetonet position, hvorfra den overbindes hen til den oprindeligt betonede position.
 Pause-synkopering: Her skabes synkopen ved, at en forventet tone på et taktslag helt udelades til fordel for en markering af tonen på den ubetonede position umiddelbart inden selve taktslaget.
 Accentuering
 Visse Off-beats

Kilder/referencer

Eksterne henvisninger
 Youtube: Synkope, Clave - Rhythmus HowTo

Rytme
Musikteori
Musikudtryk
Jazz
Foderenhed

En Foderenhed (forkortet FE) er et landbrugsteknisk udtryk, der bruges til at angive fodermidlers evne til at erstatte hinanden som foder. Siden 1915 anvendes den skandinaviske foderenhed: 1 kg byg = 1 FE.

Litteratur 
*S.P. Jensen: "Husdyrbruget 1860-1914" (i: Claus Bjørn (red.): Det danske landbrugs historie III: 1810-1914; Odense 1988; ; s. 315

Landbrug
Grundstigningsskyld

Grundstigningsskyld var en dansk ejendomsskat, der i perioden 1926-65 blev opkrævet af grundværdistigninger over en vis grænse. I første halvdel af 1960'erne udgjorde den op til en tiendedel af de samlede ejendomsskatter. Tanken bag grundstigningsskylden var, at samfundsskabte værdistigninger på jorden ikke bør tilfalde den enkelte jordejer, men tilfalde hele samfundet. 

Grundstigningsskylden var oprindelig kommunal, men med Kanslergadeforliget i 1933 blev den til en statslig afgift. Under trekantregeringen 1957-60 blev den forhøjet, men da Retsforbundet, der var den største fortaler for jordskatter i dansk politik, gled ud af Folketinget i 1960, fik den atter mindre betydning. Et af argumenterne for afgiftens afskaffelse i 1965 var, at den var administrativt besværlig.

Kilder 

Skatter
Fast ejendom
Skat i Danmark
Sociofysik

Sociofysik eller socialfysik er et tværfagligt område, der undersøger sociologiske systemer, såsom grupper af mennesker, ved brug af metoder fra fysikken. Sociofysik er således typisk udført af fysikere snarere end af sociologer. Da grupper kan ses som bestående af mange individer, trækker sociofysik ofte på resultater fra statistisk mekanik - et eksempel herpå er Sznajd-modellen.

Relateret til sociofysik er økonofysik, der bruger fysiske metoder til at beskrive økonomi. Mindre kendt er kærlighedsdynamik, der beskriver romantiske forhold.

Yderligere eksempler på sociofysik 
 Fodgængerdynamik
 Køteori
 Opinionsdynamik

Litteratur 
 Econophysics and Sociophysics: Recent Progress and Future Directions, 
 Galam, Serge: Sociophysics - A Physicist's Modelling of Psycho-Political Phenomena', 
 Econophysics and Sociophysics: Trends and Perspectives, 
 Social Physics: How Social Networks Can Make Us Smarter'',

Eksterne henvisninger 
 Artikel om den seneste udvikling inden for sociofysik (2018)
Katharina 2.'s bibliotek

Katharina 2.'s bibliotek var en berømt samling af bøger, tryksager og manuskripter samlet af Katharina 2. under hendes tid som zarina af Rusland. Biblioteket var anerkendt som et af datidens mest betydningsfulde biblioteker målt på størrelse og udvalg. Udover zarinaen blev biblioteket brugt af hofarkitekter og kunstnere.

Trivia 
Sofja Kjolers far var ansat som bibliotekar.

Biblioteker i Rusland
Historiske biblioteker
Squat

Squat (også tidligere kaldet benbøj på dansk) er en styrketræningsøvelse der benyttes i sportsgrene hvor funktionel styrke er vigtigt, herunder blandt andet atlektik og kaosboldspil.

Før man begiver sig i gang med at udføre squat er det vigtigt at teknikken er korrekt, ellers kan øvelsen have alvorlige negative konsekvenser.. Squat er en af de tre store multiøvelser. De to andre er dødløft og bænkpres. Det er også de øvelser der konkurreres i inden for kraftsporten styrkeløft. Der findes imidlertid mangle flere multiøvelser, eksempelvis miltary press, bentover rows, dips og chin-ups. Grunden til at squat betegnes en multiøvelse, er at der trænes mange muskelgrupper ad gangen, primært ryg, ben og kropsstammen.

Muskler i brug 

Primære muskler
Gluteus, quadriceps, haserne
Sekundære muskler (synergister/stabilisatorer)
 Erector spinae, transverse abdominus, gluteus medius/minimus, adduktorer, soleus, gastrocnemius

Verdensrekord 
Den 8. oktober 2011, udførte Jonas Rantanen fra Finland en squat med en vægt på 575 kg (1268 lb), hvorved han slog den tidligere rekord af Donnie Thompson (USA) på 573 kg (1265 lb).

Referencer

Litteraturliste 
 

Styrketræning
Kropsforandring
Lårmusklen

Quadriceps femoris (Latin for "firehovedet muskel på femur"), også kaldet quadriceps, quadriceps extensor eller quads, er en stor muskelgruppe der indeholder de fire muskler på forsiden af låret. Det er den store ekstensormuskel på knæet, hvor den danner en stor kødfyldt masse der dækker forsiden og siderne på lårbenet.

Struktur 

Den er underopdelt i fire separate portioner eller 'hoveder', der har fået hvert sit navn:
Rectus femoris er på midten af låret, og dækker det meste af de tre andre muskler. Det fæster på ilium. Navnet stammer fra dens lige bane.
De andre tre ligger dybere end rectus femoris og fæster på lårbensknoglen, som de dækker fra trochanter til kondylerne:
Vastus lateralis er på den laterale side af femur (på ydersiden af låret).
Vastus medialis er på den mediale side af femur (på indersiden af låret).
Vastus intermedius ligger mellem vastus lateralis og vastus medialis på den frontale side af femur (på forsiden af låret), men dybere end rectus femoris. Den kan typisk ikke ses med mindre man dissekerer rectus femoris.

Alle fire dele af quadriceps musklen fæster til den tibiale tuberkel på tibia. Dette sker via patella, hvor quadriceps-senen bliver til patella-ligamentet, der fæster på tibia.

Der er en femte muskel i quadriceps-komplekset, der ofte glemmes, og sjældent læres om, der hedder articularis genus.

Innervation 
Femorale nerve (L2, L3, L4).

Funktion
Alle fire quadriceps er kraftfulde ekstensorer for knæledet. De er livsnødvendige i forhold til at gå, løbe, hoppe og at gå ned i hug. Fordi rectus femoris hæfter på ilium, er det også en fleksor for hoften. Denne bevægelse er også vigtigt i gang og løb, da den svinger benet fremad i et skridt. Quadriceps, specifikt vastus medialis, spiller en vigtig rolle i at stabilisere patella og knæledet i gangcyklus.

Samfund og kultur

Træning 
I styrketræning bliver quadriceps trænet ved forskellige benøvelser. Effektive øvelser inkluderer squat og benpress. En isoleret øvelser, der kun rammer quadriceps er benekstension.

Yderligere billeder

Se også 
Hasemusklen

Referencer

Litteraturliste 
 

Muskelsystemet
Øre (geografi)

Et øre eller ør betegner en lav sandet eller gruset strandbred, som stikker frem i søen eller rager op over den . Øre som betegnelsen for et fremspringende kystlandskab (som halvø eller odde) forekommer ofte i danske stednavne som for- eller efterled. Det kendes fra fx Øresund, Helsingør og Dragør. Efterleddet svækkes undertiden til -er, fx i Gedser. Navnet svarer til oldnordisk hhv. aurr (≈strandgrus) og eyrr (≈sandet ell. gruset strandbred) .

Noter 

Kyst- og havlandskabsformer
Suffikser
Stednavne
Louise Sophie af Slesvig-Holsten-Sønderborg-Augustenborg

Louise Sophie af Slesvig-Holsten-Sønderborg-Augustenborg (8. april 1866 – 28. april 1952) var en prinsesse af Augustenborg, der var det sjette barn og den tredje datter af Hertug Frederik Christian August af Slesvig-Holsten-Sønderborg-Augustenborg i hans ægteskab med Adelheid af Hohenlohe-Langenburg. Hun blev gift med Prins Frederik Leopold af Preussen i 1889.

Huset Oldenburg
Huset Augustenborg
Personer fra Kiel
Noia Noia

Noia Noia er det fjerde studiealbum fra det danske popband Juncker. Det blev udgivet den 28. maj 2012. Musikmagasinet GAFFA gav det tre ud af seks stjerner.

Spor 
 "Det Rene Ingenting" - 4:05
 "Kun I Form I Uniform" - 3:35
 "Så Længe Vi Er Her" - 3:32
 "Når Månen Samler Støv" - 3:29
 "Mere End Ramt" - 3:51
 "Du Var Her Lige Før" - 4:06
 "Så Godt Som Død" - 4:00
 "Lige Lovlig Tæt På Brønderslev" - 3:13
 "Lykken Kommer Sjældent Alene" - 3:49
 "Hvis Det Regner" - 3:07
 "Det Er For Sent" - 3:36

Referencer

Eksterne henvisninger 
Noia Noia på Discogs

Juncker-album
Album fra 2012
Teglnor

Teglnor (dansk) eller Tegelnoor (tysk) var et lille nor i det nordlige Tyskland, beliggende øst for Slesvig by-Frederiksberg i Slien . Navnet er afledt af tegl. Noret blev 1957/1958 opfyldt og overbygget af byens nye omfartsvej (Bundesstraße/Forbundsvej 76). Store dele af arealet er imidlertid forsumpet. Syd for noret lå halvøen Ør.

I 1822 blev der ved lavvande fundet fire skibsvrag på bunden af Teglnoret. Det lykkedes at hæve en skibskanon, men skibene selv blev liggende på havbunden. I 1859 beskrev den danske geodæt og ritmester Wilhelm von Sommer fundene. Skibene var læsset med mursten og kakler. Stævnene var udsmykket med hoveder og haler af en orm eller slange. Nyere dendrokronologiske undersøgelser i 1996 viste, at skibene er fra første halvdel af 1600-tallet. Sænkningen af skibene skete måske i forbindelse med trediveårskrigen. Skibene er op til 16 meter lang .

Eksterne henvisninger 
 Om skibsvragene i Teglnoret
 Om Teglnoret

Noter 

Slesvig by
Slien
Nor
Skibsvrag i Østersøen
Agar.io

Agar.io (i daglig tale Agario) er et onlinespil multiplayer-spil, der oprindeligt var designet af en bruger på underholdningssitet 4chan, hvor det blev offentliggjort d. 28. april 2015, som et browserspil. Spillet blev hurtigt populært i hele verden, hvilket betød at det nåede op på 100.000 daglige brugere blot én måned efter. Det blev populært, grundet PewDiePie spillede det.

Onlinespil
Ør (Slesvig)

Ør  eller Øre  (på tysk Öhr eller Oehr) var en cirka 11 hektar stor halvø (øre) ved Sliens vestlige bred ved Slesvig by-Frederiksberg i Sydslesvig i den nordtyske delstat Slesvig-Holsten. Navnet er afledt af det danske øre. Arealet blev første gang nævnt i 1654. Stedet kaldtes også for hellig Ør. Ifølge legenden var det her, hvor Ansgar i 826 begyndte sin missionsarbejde ved at døbe vikingerne i Slien. Under 2. Slesvigske Krig var der anlagt en dansk skanse på halvøen for at forsvare Dannevirkestillingen  .

Syd for halvøen lå en lille indbugtning (Odderkule), som dannede grænsen mellem Frederiksberg og Bustrup. Nord for lå et lille nor (Teglnor). I forbindelse med anlæggelsen af byens nye omfartsvej (Bundesstraße 76) i 1957/1961 blev Teglnoret opfyldt og Øret mistede status som halvø.

Eksterne henvisninger
 Om Øret

Noter 

Slesvig by
Slien
Halvøer i Tyskland
Glacier National Park (Canada)

Glacier National Park ligger i den canadiske provins Britisk Columbia. Den omfatter en stor del af Columbia Mountains. Parkens areal er på 1.349 km², og blev oprettet i 1886.

Eksterne kilder/henvisninger 

 Parks Canada – Glacier National Park 
 Parks Canada – Offisiell nasjonalparkguide 
 Artikkel om Glacier nasjonalpark hos The Canadian Encyclopedia

Nationalparker i Canada
Britisk Columbia
Cytotoxisk

Cytotoxiske forbindelser er stoffer der er giftige overfor celler, benævnes også cellegifte.

Eksempler: Visse mycotoxiner og hydrogenperoxid.

Noter 

Immunologi
Toksikologi
Tørslev Hage

Tørslev Hage er et sommerhusområde der ligger ved landsbyen Tørslev på Hornsherred syd for Jægerspris på vestsiden af Roskilde Fjord. 
Sommerhusområdet er fra 1960 erne  og der er udsigt til øen Stenø, Kølholm og til Marbæk der ligger over på den anden side af Roskilde Fjord syd for Frederikssund. 

Området var kendt for sin flotte natur og stilheden.

September 2019 åbnede Vejdirektoratet den fire sporede motortrafikvej (Fjordlandsvej) over fjorden, der skærer sig midt ind gennem sommerhusområdet. Der er dog fire meter høje støjskærme langs vejen på denne strækning.

Noter 

Jægerspris
Lokaliteter i Frederikssund Kommune
Pohnsdorf

Pohnsdorf er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Pohnsdorf er beliggende ca. en kilometer vest for Preetz ved Postsee. I kommunen ligger naturschutzgebietet Pohnsdorfer Stauung og et stort skovområde Klosterforst Preetz. Fra 1910 til 1930 var der i Sieversdorf station på jernbanen Kleinbahn Kirchbarkau–Preetz–Lütjenburg.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Pectoralis major

Pectoralis major eller Den store brystmuskel (fra , bryst) er en tyk bladformet muskel, placeret på brystet (anterior) af menneskekroppen. Den danner bulen på brystmusklen hos manden og ligger under brystet hos kvinden. Under pectoralis major findes pectoralis minor, en tynd triangulære muskel. I sportsverdenen, herunder bodybuilding, bliver musklen gerne refereret til som "pecs".

Struktur 
Den stammer fra den anteriore overflade af den sternale halvdel af kravebenet; fra bredden af halvdelen af den anteriore overflade af brystbenet, så langt nede som den syvende brusktilhæftning på det sjette eller syvende ribben; fra brusken på alle de rigtige ribben, med, ofte, undtagelse af første og syvende og fra den skrå bugmuskelssene.

Fra dette ekstensive udspring nærmer fibrene sig deres hæftning; dem der kommer fra kravebenet passere skråt ned og udad (lateralt), og er normalt separeret fra resten med et lille interval; dem fra den nedre del af brystbenet, og fra brusken fra de nederste ribben, løber opad og lateralt, mens de midterste fibre passerer horisontalt. 

De ender alle i en flad sene, omkring 5 cm i bredde, der går ind i den laterale kant af sulcus intertubercular på overarmsknoglen.

Træning 
En ofte brugt, og også effektiv træningsøvelse til brystmuskulaturen er bænkpres. Denne øvelse kan laves på mange måder, både med hældning op og ned på bænken, eller med stang eller håndvægte. 

Yderligere er armstrækninger en velkendt øvelse, der også træner denne muskel.

Yderligere billeder

Referencer

Litteraturliste 
 

Muskelsystemet
Umove

Umove A/S (udtales You move) er et dansk busselskab, der kører en række linjer for forskellige trafikselskaber, især i Hovedstadsområdet og Jylland. Selskabet har adresse i Glostrup.

Selskabet blev stiftet i sommeren 2013 og lagde ud med pr. 1. november 2013 at overtage aktierne i Holger Danske Bustrafik og dermed dettes datterselskab Fjord-bus, der var entreprenør for Movia i Hovedstadsområdet. Få dage efter overtog man desuden aktierne i en anden af Movias entreprenører, De Hvide Busser. I marts 2015 blev selskabets aktiviteter mere end fordoblet, da man overtog Bent Thykjærs busselskab, der fungerede som entreprenør for Nordjyllands Trafikselskab, Midttrafik og Sydtrafik. De forskellige selskaber fortsatte til at begynde med under deres gamle navne indtil 1. november 2015, hvor Umove blev det officielle navn for alle aktiviteter. Rent formelt fortsatte Fjord-bus som datterselskabet Umove Øst A/S, der også overtog De Hvide Bussers aktiviteter, mens Bent Thykjærs selskab tilsvarende blev til Umove Vest A/S.

10. januar 2019 overtog Umove alle aktier A/S Jens Jensen & Sønner fra Skive, der udadtil var kendt som De Blaa Busser. Firmaet fra Skive havde 85 busser og 140 medarbejdere ved overtagelsen samt en omsætning på 82,7 mio. kr. i 2017. Umove havde i forvejen ca. 600 busser og en årlig omsætning på knap 700 mio. kr.

Eksterne henvisninger 

 Officiel hjemmeside

Noter 

Busselskaber i Danmark
Etableret i 2013
Statens Åndssvageforsorg

Statens Åndssvageforsorg blev oprettet i 1959 og eksisterede indtil 1. januar 1980, hvor dens opgaver blev overtaget af amterne.
Indtil 1959 blev forsorgen for åndssvage forestået af den statsligt styrede Østifternes Åndssvageforsorg hhv. den selvejende institution De Kellerske Anstalter. En central person i udvalgsarbejdet, der førte til oprettelsen af Statens Åndssvageforsorg, var N. E. Bank Mikkelsen, som da også blev udnævnt til chef for forsorgen.

Forsorgscentre
Åndssvageforsorgen var 1959 – 1980 geografisk opdelt i 11 forsorgscentre, som hvert blevet ledet af centerledelsen, der havde til huse på forsorgscentrets centralinstitution. Centerledelsen bestod af en overlæge, sociallederen, økonomiinspektøren og undervisningslederen.

Henvisninger

Kilder
Aage Staffe 

Socialpolitik
Specialundervisning
Forsorg
Åndssvage
Velfærdssamfundet
Korsgang

Korsgang eller ambitus er i de middelalderlige klostre og lignende anlæg den gang, som omgiver den hyppigst kvadratiske klostergård og danner forbindelse mellem klosterets enkelte dele med døre til kirken, de forskellige sale og cellerne. De ret brede, hvælvede gange har i reglen ud til klostergården (fratergården) åbne arkader, hvis former vekslede efter stilarterne.

Korsgangens forbillede er at søge i det antikke hus’ atrium, der også kendes ved oldkristelige basilikaer og om italienske kirkegårde, campo santo. Selv i Norden kan korsgange forekomme uden forbindelse med klosteranlæg, for eksempel den gotiske korsgang ved domkirken i Slesvig. Danmarks bedste eksempel på et kloster med korsgang er karmelitterklosteret i Helsingør.

Det er uvist om navnet er kommet af korsgangens korshvælvinger eller af dens brug som processionsgang, hvor korset blev båret foran de højtidelige optog.

Kilder og eksterne henvisninger 

 , bind 14, side 541, skrevet af mag. art. Christian Axel Jensen

Kirkearkitektur
Bygninger, konstruktioner og anlæg efter type
Postfeld

Postfeld er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Byen er beliggende omkring 10 km sydøst for Kiel og omkring 5 km sydvest for Preetz i nærheden af Bundesstraße 404 fra Kiel mod Bad Segeberg. Selvom Postfeld ligger ved Postsee, er hele søen ikke en del af kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön